**Oznámenie pre právnické a fyzické osoby,**

**ktorým ÚPSVR Rimavská Sobota poskytuje príspevky na časť celkovej ceny práce**

V nadväznosti na aktuálnu epidemiologickú situáciu, kedy dochádza k šíreniu ochorenia COVID-19 a zamestnávateľské subjekty taktiež prijímajú opatrenia, ktoré im z nich vyplývajú, dávame na vedomie nasledovné:

            **Dohody o poskytnutí príspevkov v rámci aktívnych opatrení na trhu práce** obsahujú povinnosť zamestnávateľa prideľovať zamestnancovi prácu podľa pracovnej zmluvy a platiť mu za vykonanú prácu dohodnutú mzdu. Uvedená povinnosť predstavuje výňatok ustanovenia § 47 ods. 1 písm. a) zákona č. 311/2001 Z. z. Zákonník práce (ďalej len “Zákonník práce”).

Podmienky a spôsob realizácie opatrení v súčasnej situácii je plne v kompetencii zamestnávateľa a zamestnanca vyplývajúcich z ich pracovnoprávneho vzťahu.

            Podľa dôvodu vzniku a trvania prekážok v práci zamestnávateľ môže:

       poskytnúť zamestnancovi pracovné voľno s náhradou mzdy,

       poskytnúť zamestnancovi pracovné voľno bez náhrady mzdy, v praxi obvykle nazývané neplatené voľno,

       ospravedlniť neprítomnosť zamestnanca,

       neospravedlniť neprítomnosť zamestnanca, vykázať zamestnancovi absenciu.

            Podľa dôvodu vzniku a trvania prekážky v práci a následnej neprítomnosti zamestnanca v práci zamestnancovi môže vzniknúť:

       nárok na náhradu mzdy pri neprítomnosti v práci z dôvodov uvedených v § 138 až § 143 ZP, ale iba v ustanovenom rozsahu a limite,

       nárok na dávku nemocenského poistenia, napr. na nemocenské, ošetrovné, materské,

       nárok na štátnu dávku – na rodičovský príspevok.

            Počas doby poberania nemocenskej a štátnej dávky zamestnávateľ neprítomnosť zamestnanca v práci ospravedlní.

            Zamestnancovi nevznikne nárok na náhradu mzdy ani na iné hmotné zabezpečenie vtedy, ak:

       čerpá neplatené voľno nad rámec ustanovený v Zákonníku práce po dohode so zamestnávateľom,

       má vykázanú absenciu z dôvodu čerpania neplateného voľna bez predchádzajúcej dohody so zamestnávateľom.

    **Z uvedeného vyplýva, že ak zamestnávateľ uhrádza zamestnancovi mzdu alebo náhradu mzdy a tieto výdavky spĺňajú podmienky oprávnenosti výdavkov, sú súčasťou celkovej ceny práce, úrad práce ich za podmienok stanovených v uzatvorených dohodách uhradí.**

            V prípade, ak zamestnanec čerpá neplatené voľno, náklady zamestnávateľovi nevznikajú a úrad práce príspevok preto neuhrádza. Čerpanie neplateného voľna neznamená skončenie pracovného pomeru, a teda nemá vplyv na dohodu o poskytovaní príspevku. Takéto pracovné miesto sa môže považovať v zmysle dohôd o poskytnutí príspevku za dočasne uvoľnené. Takéto pracovné miesto, nie je zamestnávateľ povinný preobsadzovať.